“กองทุน-ตาน้ำข้าว” เหิมหนัก! สาดหุ้นทิ้งคืนกระดาน 2 วัน 6.14 พันลบ. กดดัชนีลงอ่วม 1.50%
สรุปการซื้อ-ขายรายกลุ่ม ประจำวันที่ 10 พ.ย. 60
10 พ.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,689.28 จุด ลดลง 13.75 จุด หรือ 0.81% มูลค่าซื้อขาย 5.70 หมื่นลบ. ทั้งนี้คาดว่าการที่หุ้นปรับตัวลดลงมาอย่างหนัก เป็นผลมาจากในช่วง 2 วันที่ผ่านมา (9-10 พ.ย.60) กลุ่มนักลงทุนต่างชาติและสถาบันเทขายหุ้นไทยรวมสุทธิกว่า 6.14 พันล้านบาท โดยแรงเทขายส่วนใหญ่อยู่ในหุ้นกลุ่มบลูชิพเป็นหลัก จนทำให้ดัชนีลงมายืนต่ำกว่าระดับ 1,700 จุด
ทั้งนี้แรงเทขายของกลุ่มนักลงทุนดังกล่าวตลอด 2 วันที่ผ่านมาได้กดดันให้ดัชนีร่วงลงมากถึง 25.37 จุด หรือ 1.50% โดยคิดคำนวนดัชนียืนที่ระดับ 1,714.65 จุด เมื่อวันที่ 8 พ.ย.60 จนถึงวันนี้ (10 พ.ย.60) ยืนที่ระดับ 1,689.28 จุด
ด้านนายชัยยศ จิวางกูร นักวิเคราะห์จาก บล.กรุงศรี เปิดเผยกับ “ข่าวหุ้นธุรกิจออนไลน์” ว่า ปัจจัยที่ส่งผลให้ดัชนีปรับลดลงแรงในวันนี้ เนื่องจากนักลงทุนมีความผิดหวังจากหลังจากเห็นผลประกอบการไตรมาส 3 ของบริษัทจดทะเบียนที่ทยอยประกาศออกมาอย่างต่อเนื่อง นอกจากนี้ตั้งแต่ช่วงต้นเดือนที่ผ่านมา นักลงทุนต่างชาติได้เทขายหุ้นไทยรวมสุทธิ 6 พันล้านบาท
ส่วนแนวโน้มตลาดหุ้นไทยในช่วงสัปดาห์หน้า คาดว่าจะมีการปรับตัวลงอย่างต่อเนื่องจากปัจจัยนักลงทุนผิดหวังหลังจากบริษัทจดทะเบียนประกาศงบออกมาได้ต่ำกว่าที่คาดกาณณ์ไว้ พร้อมวางแนวรับที่ 1,675-1680 จุด และแนวต้านที่ 1,700 จุด
สรุปซื้อขายรายกลุ่มระหว่างวันที่ 9-10 พ.ย. 60 มีดังนี้

 

 